7. 10. 78 De Europæiske Fællesskabers Tidende Nr. L 282/11 KOMMISSIONENS FORORDNING (EØF) Nr. 2341/78 af 6. oktober 1978 om ændring af forordning (EØF) nr. 1271/78 om foranstaltninger til forbedring af mælkekvaliteten i Fællesskabet N KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 1079/77 af 17. maj 1977 om en medansvarsafgift og om foranstaltninger til udvidelse af markederne for mælk og mejeriprodukter (1), ændret ved forordning (EØF) nr. 1001/78 ?), særlig artikel 4, og ud fra følgende betragtninger : I henhold til artikel 1, stk. 2, i Kommissionens forord- ning (FØF) nr. 1271/78 af 13. juni 1978 om foranstalt- ninger til forbedring af mælkekvaliteten i Fællesska- bet (?) anvendes disse foranstaltninger indtil den 30. september 1979, bortset fra undtagelsestilfælde ; for at sikre størst mulig effektivitet af de pågældende foran- staltninger forekommer det nødvendigt at forlænge denne frist, dog ikke længere end til den 31. marts 1980; ifølge artikel 3, stk. 1, skal der senest den 31. oktober 1978 indsendes detaljerede og komplette forslag vedrø- rende de omhandlede foranstaltninger ; for at forsla- gene kan udarbejdes så grundigt som muligt, er det nødvendigt at åbne mulighed for senere supplering af forslag før en given dato ; de i denne forordning fastsatte foranstaltninger er i overensstemmelse med udtalelse fra Forvaltningskomi- teen for Mælk og Mejeriprodukter — UDSTEDT FØLGENDE FORORDNING : Artikel 1 Forordning (EØF) nr. 1271/78 ændres således : 1. Artikel 1, stk. 2, affattes således : »2. Gyldighedsperioden for de i stk. 1 nævnte foranstaltninger ophører den 31. marts 1980.« 2. I artikel 3, stk. 1, indsættes som nyt afsnit : »] visse begrundede tilfælde kan et forslag indsen- des inden for den i foregående afsnit nævnte frist med angivelse af, at det bliver suppleret inden den 1. april 1979 for at være i overensstemmelse med artikel 4. Overholdes sidstnævnte dato ikke, anses forslaget for bortfaldet.« 3. I artikel 4, stk. 2, udgår andet afsnit. Artikel 2 Denne forordning træder i kraft på dagen efter offent- liggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 6. oktober 1978. (1) EFT nr. L 131 af 26. 5. 1977, s. 6. (?) EFT nr. L 130 af 18. 5. 1978, s. 11. () EFT nr. L 156 af 14. 6. 1978, s. 39. På Kommissionens vegne Finn GUNDELACH Næstformand